การเดินทาง : สามารถมาลงบีทีเอสกรุงธนบุรีได้ แล้วเดินย้อนกลับมาทางสะพานตากสิน ไม่ไกลมาก ประมาณ700เมตรก็ถึงร้านแล้ว ร้านอยู่หน้าคอนโดthe river โครงการเดียวกันกับร้านkingkong

ตอนนี้มีอยู่3สาขา เคยทานแค่2ที่คือที่นี่กับสาขาเก่าที่ทองหล่อ ชอบสาขานี้ตรงที่ให้ข้าวน้อยกว่าและปลาชิ้นใหญ่ คือข้าวน้อยมากจริงๆ เล็กกว่านิ้วโป้งเราอีก เลยสามารถลองกินซูชิได้หลายหน้า วันนี้ที่มาเป็นเซตB กับโปร ฮามาจิ และเอนกาวะ น้ำซุปที่สั่งไปคือกิมจิ(โปรของเดือนนี้เช่นกัน) กับซุปสุกี้ ราคาบุฟเฟต์690บาท/net 

•ซูชิ
เอนกาวะ - ปลาชิ้นปานกลาง สด ถ้าสั่งเบิรน์เค้าจะราดซอสหวานๆมาให้ ซึ่งเราว่าไม่เข้า ต้องจิ้มกับพอนสึถึงจะอร่อย หน้านี้สั่งหลายรอบเลย
ฮามาจิ - ปลาไม่สด สีปลาไม่ค่อยสวย มองผิวเผินเหมือนปลากระพงเลย  รสชาติก็เฉยๆเหมือนกัน ไม่รู้สึกว่ากินฮามาจิเท่าไหร่ 
แซลมอล - ดีเสมอต้นเสมอปลายจริงๆ ปลาชิ้นใหญ่ ปิดข้าวมิด สด ลายมันสวยงาม รสชาติดี สามารถบอกพนักงานให้เป็นส่วนท้องได้ด้วย
โฮตาเตะ - สดและอร่อย ชิ้นไม่ใหญ่เท่าทองหล่อ แต่ก็ฟินน ของดีแห่งเซตB
อูนางิ - เราไม่ค่อยชอบปลาไหลเท่าไหร่ แต่กินแล้วโอเคเลยนะ เพื่อนดูชอบกัน
•ชาบู
ได้กินแต่ซุปกิมจิเพราะฝั่งสุกี้เค้าลวกเนื้อกัน เรากินได้แต่หมู สำหรับซุปกิมจิจะออกเปรี้ยว ลวกแล้วไม่ค่อยเข้าเนื้อเท่าไหร่ ถ้าออกหวานกว่านี้นิดนึงจะดีมากๆเลย ส่วนหมูที่สั่งชอบหมูสามชั้นคุโรบุตะมากกว่าอีกแบบนึง(มีแค่2แบบแต่จำชื่อไม่ได้)เพราะติดมัน555ของอ้วนอร่อยเสมอ
•ของหวานและน้ำ
น้ำจะมีหลายอย่างมาก มีลิ้นจี่ ชามะนาว ชาเย็น ชาเขียว พันซ์ น้ำอัดลม หรือจะเป็นแบบร้อนพวกกาแฟ มอคค่าก็มีเหมือนกัน ของหวานมีเยอะจนพูดไม่หมด แต่อร่อยทุกอย่าง ชอบพิเศษคือพวกเพนาคอตต้าอร่อยทุกรสเลย

จริงๆจะให้5ดาวแล้ว ถ้าไม่ติดเรื่องบริการ พนักงานชอบแสดงออกทางสีหน้าเวลาเรียก แต่บางคนก็บริการดีมาก แต่ที่หักดาวไปเลยเพราะพอเวลาใกล้หมดมายืนมองที่โต๊ะตั้ง3คน แบบยืนจ้องจริงจังมากจริงๆ อยากหัก2ดาวเลยนะถ้าไม่ติดว่าอาหารดีมากๆ